Prezident Shavkat Mirziyoyev O‘zbekiston xalq artisti, taniqli kinorejissyor Shuhrat Abbosovning vafoti munosabati bilan marhumning oila a’zolari va yaqinlariga ta’ziya izhor etdi. Bu haqda O‘zA xabar tarqatdi. 25 aprel kuni o‘zbek kinosi darg‘alaridan biri bo‘lmish mashhur ijodkor, milliy kinoda sermahsul ijod qilgan Shuhrat Abbosov olamdan o‘tdi. KUN.UZ’ga kelib tushgan ma’lumotlarga ko‘ra, rejissyor 7 apreldan buyon buyrak yetishmovchiligi, animiya va yurak yetishmovchiligi kasalliklari bilan birinchi respublika statsionar shifoxonasida davolanib kelmoqda edi. Shuhrat Abbosov 25 aprel kuni, soat 18:00da olamdan o‘tgan.